Daniel Dennett

Daniel Clement Dennett (* 28. marec 1942, Boston, Massachusetts, USA† 19. apríl 2024, Portland, Maine, USA)AutobiographyAbout the Author bol popredný americký analytický filozof a kognitívny vedec. Zaoberal sa filozofiou mysle a filozofiou vedy a ich vzťahom k evolučnej biológii a kognitívnej vede. Vytvoril jednu z počítačovo-funkcionalistických teórií vedomia.

 Životopis 
Narodil sa v Bostone a časť svojho detstva strávil v Libanone, kde jeho otec počas druhej svetovej vojny pracoval ako agent americkej spravodajskej služby. Keď mal päť rokov, jeho otec zomrel pri leteckej havárii, a s matkou a sestrou Charlotte sa presťahovali späť do Bostonu.

Strávil jeden rok na Wesleyan University a potom prešiel na Harvard University, kde študoval u W. V. Quinea a v roku 1963 získal titul B.A. (Bachelor of Arts). V roku 1965 získal titul D.Phil. (doktor filozofie) na University of Oxford, kde bol študentom Gilberta Rylea. Jeho dizertačná práca mala názov „The Mind and the Brain: Introspective Description in the Light of Neurological Findings; Intentionality“.

V súčasnosti pôsobí ako profesor na Tufts University.

V roku 2004 získal ocenenie Humanist of the Year od American Humanist Association. V roku 2012 dostal Erasmusprijs.

Od roku 1962 bol ženatý so Susan Bell, mali dve deti, dcéru a syna. S manželkou žil v North Andover v Massachusetts.Biografie

 Dielo 
 Content and Consciousness, 1969
 Brainstorms: Philosophical Essays on Mind and Psychology, 1978
 Záhada ľudského vedomia, 2008

 Pozri aj 
 americká filozofia
 filozofia mysle
 súčasná filozofia

 Referencie 

 Iné projekty 

 Externé odkazy 

 Oficiálna stránka

Kategória:Filozofi USA
Kategória:Analytickí filozofi
Kategória:Ateistickí filozofi
Kategória:Filozofi mysle
Kategória:Filozofi náboženstva
Kategória:Filozofi vedy
Kategória:Kognitívni vedci
Kategória:Kritici USA
Kategória:Humanisti USA
Kategória:Ateisti USA
Kategória:Aktivisti USA
Kategória:Skeptici
Kategória:Náboženskí spisovatelia USA
Kategória:Spisovatelia literatúry faktu
Kategória:Fulbrightovi štipendisti
Kategória:Výskumníci v oblasti umelej inteligencie
Kategória:Členovia American Academy of Arts and Sciences
Kategória:Členovia Európskej akadémie vied a umení
Kategória:Absolventi Oxfordskej univerzity
Kategória:Absolventi Harvard University
Kategória:Absolventi Wesleyan University
Kategória:Osobnosti z Bostonu (Massachusetts)